C 380/18
BG
Официален вестник на Европейския съюз
3.10.2022 г.
Жалба, подадена на 20 юли 2022 г. — PW/ЕСВД (Дело T-448/22) (2022/C 380/21) Език на производството: английски Страни Жалбоподател: PW (представители: S. Rodrigues и A. Champetier, адвокати) Ответник: Европейска служба за външна дейност Искания Жалбоподателят моли Общия съд: — да отмени мълчаливия отказ на ответника от 30 юли 2021 г. да коригира сумата, която трябва да бъде възстановена на жалбоподателя за пътните разноски за децата му за календарната 2020 година и, ако е необходимо, да отмени решението на ответника от 14 април 2022 г., с което е отхвърлена жалбата, подадена от него на 28 октомври 2021 г. съгласно член 90, параграф 2 от Правилника за длъжностните лица на Европейския съюз, и — да осъди ответника да заплати всички разноски, направени от жалбоподателя в настоящото производство по обжалване.
Основания и основни доводи Жалбоподателят изтъква две основания в подкрепа на жалбата. 1.
Първо основание: нарушение на член 7, параграф 1 и член 8, параграф 1 от приложение VII към Правилника за длъжностните лица и нарушение на принципа на добра администрация. 2.
Второ основание: неизпълнение на задължението за полагане на грижа.
Жалба, подадена на 20 юли 2022 г. — Evonik Operations/Комисия (Дело T-449/22) (2022/C 380/22) Език на производството: английски Страни Жалбоподател: Evonik Operations GmbH (Есен, Германия) (представители: J.-P. Montfort и T. Delille, адвокати) Ответник: Европейска комисия Искания Жалбоподателят моли Общия съд: — да обяви жалбата за допустима и основателна, — да отмени Делегиран регламент (ЕС) 2022/692 на Комисията от 16 февруари 2022 година за изменение с цел адаптиране към научно-техническия прогрес на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси и за поправка на този регламент, доколкото въвежда хармонизирани класификация и етикетиране за 1,1,1-триметил-N-(триметилсилил)силанамин, продукти от хидролиза със силициев диоксид; пирогенен, синтетичен аморфен, нано, повърхностно обработен силициев диоксид (наричано по-нататък „веществото“ или SAS-HMDS“) (CAS № 68909-20-6) (наричан по-нататък „обжалваният регламент“) (1), — да осъди ответника да заплати разноските по настоящото производство и — да постанови всякакви други или последващи мерки, необходими в хода на производството.